Δείτε όλες τις τελευταίες Ειδήσεις από την Ελλάδα και τον Κόσμο, τη στιγμή που συμβαίνουν, στο Protothema.gr

Στο... συμπέρασμα πως χρειαζόμαστε περισσότερους επιστήμονες στο πεδίο της Θεολογίας, παρά της Ιατρικής, οδηγεί η φετινή κατανομή των θέσεων των εισακτέων από τιςτου 2017, που ανακοινώθηκε από το υπουργείο Παιδείας.Ο αριθμός των εισακτέων στις Ιατρικές Σχολές της χώρας είναι κατά 220 θέσεις μικρότερος, σε σχέση με το 2016, ενώ αντίθετα, στα θεολογικά τμήματα είναι κατά 115 θέσεις μεγαλύτερος. Έτσι φέτος στο πρώτο έτος της Ιατρικής στα επτά πανεπιστήμια όλης της χώρας θα γραφτούν 835 φοιτητές, έναντι 1055 πέρυσι, ενώ στην Θεολογική Σχολή θα μπουν 55 περισσότεροι σε σχέση με το 2016, στο τμήμα Κοινωνικής Θεολογίας του ΕΚΠΑ 40 και στο τμήμα Μουσουλμανικών Σπουδών του ΑΠΘ 20 περισσότεροι.Συνολικά, βάσει των στοιχείων ο αριθμός των εισακτέων του 2017 θα είναι μειωμένος κατά 495 θέσεις. Από τα Πανεπιστήμια της χώρας «κόβονται» 1055 θέσεις συνολικά, ενώ στα ΤΕΙ αυξάνονται κατά 510. Έτσι, συνολικά 69.490 θα είναι οι νέοι φοιτητές, από τους οποίους οι 42.850 στα πανεπιστήμια και οι 26.640 στα ΤΕΙ.Αναλυτικότερα, εκτός από τις αλλαγές στις ιατρικές και τη θεολογία, από τις οδοντιατρικές και τις φαρμακευτικές κόβονται 100 θέσεις, από το Πολυτεχνείο 150 θέσεις και από τις Νομικές Σχολές 40. Στην αντίστροφη θέση, το τμήμα Κλωστουφαντουργίας του ΤΕΙ Πειραιά, όπου οι εισακτέοι αυξάνονται κατά 100!Σύμφωνα με το υπουργείο, το γεγονός ότι στο μηχανογραφικό υπάρχουν φέτος δύο νέα πανεπιστημιακά τμήματα τουρισμού, καθώς και ένα τμήμα ΤΕΙ τουρισμού που επαναλειτουργεί, αυξάνει τον αριθμό εισακτέων σε τμήματα που αντιστοιχούν στον συγκεκριμένο τομέα της οικονομίας, ενώ ενισχυμένα είναι και τα τμήματα που σχετίζονται με την πρωτογενή παραγωγή και την πληροφορική.Επίσης, επιχειρείται, με μια μείωση του αριθμού εισακτέων σε ορισμένα τμήματα, η εξασφάλιση καλύτερων συνθηκών εκπαίδευσης, καθώς έχει ληφθεί υπ' όψιν ο αριθμός μελών του Διδακτικού Επιστημονικού Προσωπικού και την υπάρχουσα υλικοτεχνική υποδομή των εργαστηρίων (π.χ. ιατρικής, βιολογίας, μηχανικών).Παράλληλα, αυξάνεται ο αριθμός εισακτέων σε τμήματα, στα οποία κατευθύνονται μαθητές της θεωρητικής κατεύθυνσης, ώστε, όπως αναφέρει το υπουργείο, «να αποκατασταθεί μια αναλογική ισορροπία μεταξύ των θέσεων που προσφέρονται για τους υποψήφιους των τριών ομάδων προσανατολισμού και να μην υπάρχει μεγάλη διαφορά μεταξύ των ευκαιριών που τους παρέχονται».Επιπλέον, η υπό δημοσίευση υπουργική απόφαση που αφορά τον καθορισμό του αριθμού των εισακτέων, έχει λάβει υπ' όψιν τις στατιστικές από τις μετεγγραφές των φοιτητών την προηγούμενη χρονιά.Μάλιστα, το υπουργείο μελετά ήδη την αναμόρφωση των κριτηρίων των μετεγγραφών, «ώστε να μην εμποδίζεται η μετεγγραφή των φοιτητών/τριών που το έχουν περισσότερο ανάγκη».Ακολουθεί ο πίνακας με το σύνολο των εισακτέων στα ΑΕΙ από το ακαδημαϊκό έτος 2014-15 έως το 2017-18.Έτος Σύνολο εισακτέωνΑΕΙ ΤΕΙ2014-15 70.305 46.735 23.5702015-2016 68.345 44.200 24.1452016-2017 69.985 43.855 26.1302017-2018 69.490 42.850 26.640